[{"text_idx": "#000000", "text": "Mae tua 1 o bob 100 o bobl yn byw gydag anhwylder panig. Math difrifol o bryder yw hwn a fydd hwyrach yn cael effaith aruthrol ar eich bywyd bob dydd. Dylech chi ddeall yr arwyddion a\u2019r symptomau fel y gallwch chi gael help a thorri\u2019r cylch o banig."}, {"text_idx": "#000001", "text": "Mae panig yn digwydd pan fydd teimladau o ofn a phryder yn mynd yn gylch, gan sbarduno rhuthr o symptomau corfforol a meddyliol llethol, sef yr hyn a elwir hefyd yn bwl o banig."}, {"text_idx": "#000002", "text": "Mae\u2019n bwysig ymyrryd er mwyn gallu rheoli\u2019ch symptomau ac atal y cylch yn stond."}, {"text_idx": "#000003", "text": "Sbardun ysgogi (mewnol neu allanol): hwyrach mai meddwl am rywbeth sy\u2019n peri trallod ichi fydd hyn neu wynebu ffobia\nBygythiad canfyddedig: mae hyn yn achosi\u2019r braw ysgafn y bydd rhywbeth annymunol yn digwydd, sef yr hyn a elwir hefyd yn ofn\nSynhwyrau corfforol: hwyrach y bydd rhuthr o symptomau corfforol megis curiad calon cyflym a diffyg anadl yn arwain at ofni bod trychineb ar ddigwydd, sef y teimlad bod y gwaethaf yn mynd i ddigwydd."}, {"text_idx": "#000004", "text": "Pan fyddwch chi\u2019n cael pwl o banig, efallai y cewch eich sbarduno gan atgofion neu sefyllfaoedd penodol sy\u2019n eich atgoffa o\u2019r pyliau; mae hyn yn achosi i\u2019r cylch barhau."}, {"text_idx": "#000005", "text": "Symptomau corfforol pwl o banig:"}, {"text_idx": "#000006", "text": "Curiad calon cyflym neu afreolaidd"}, {"text_idx": "#000007", "text": "Symptomau meddyliol pwl o banig:"}, {"text_idx": "#000008", "text": "Poeni am y gorffennol neu\u2019r dyfodol"}, {"text_idx": "#000009", "text": "Os ydych chi\u2019n cael pyliau o banig, dylech chi siarad a\u0302\u2019ch meddyg teulu. Hwyrach y bydd yn gallu argymell dulliau seicolegol neu ffarmacolegol, neu gyfuniad o\u2019r ddau."}, {"text_idx": "#000010", "text": "Therapi\u0308au siarad a meddyginiaethau yw\u2019r triniaethau mwyaf cyffredin:"}, {"text_idx": "#000011", "text": "Mae therapi\u0308au siarad megis Therapi Gwybyddol Ymddygiadol (CBT) yn eich helpu i reoli sbardunau gorbryder a\u2019r ffordd rydych chi\u2019n ymateb yn ystod pwl o banig. Er enghraifft, drwy ddefnyddio technegau ymwybyddiaeth ofalgar.\nMae meddyginiaethau megis gwrth-iselyddion yn helpu i gynyddu lefel y cemegau niwrodrosglwyddo yn yr ymennydd. Hwyrach y bydd y cemegau hyn yn helpu i wella eich hwyliau cyffredinol a lleihau eich pryder."}, {"text_idx": "#000012", "text": "Gallwch chi hefyd gyfeirio eich hun at Canopi. Rydyn ni\u2019n cynnig cymorth iechyd meddwl i weithwyr y GIG a gofal cymdeithasol yma yng Nghymru."}, {"text_idx": "#000013", "text": "Dewch i wybod rhagor am sut mae\u2019r gwasanaeth yn gweithio yma.\nDarllenwch am brofiadau personol pobl sy\u2019n defnyddio ein gwasanaeth, gan gynnwys meddyg teulu dan hyfforddiant a geisiodd gymorth oherwydd gorbryder."}]